
Grozījumi Zinātniskās darbības likumā
Izdarīt Zinātniskās darbības likumā (Latvijas Republikas Saeimas un Ministru Kabineta Ziņotājs, 2005, 10. nr.; 2007, 15. nr.; 2009, 2., 14. nr.; Latvijas Vēstnesis, 2010, 47., 68., 74., 205. nr.; 2013, 61. nr.; 2016, 249. nr.; 2017, 203. nr.; 2018, 128. nr.; 2019, 120., 214., 240. nr.) šādus grozījumus:
1. Aizstāt visā likumā vārdus "doktora zinātniskais grāds" (attiecīgā locījumā) ar vārdiem "zinātnes doktora grāds" (attiecīgā locījumā).
2. Aizstāt visā likumā, izņemot pārejas noteikumu 10. punktu, vārdus "zinātniskais grāds" (attiecīgā locījumā) ar vārdiem "zinātnes doktora grāds" (attiecīgā locījumā).
3. Papildināt 4. pantu ar 1.1 punktu  šādā redakcijā:
· "11) vadošais pētnieks, pētnieks un zinātniskais asistents;". 
4. 10. pantā:
izslēgt septīto daļu;
papildināt pantu ar astoto daļu šādā redakcijā:
· "(8) Latvijas zinātnes doktora grāda nosaukums ir zinātnes doktora grāds (philosophiae doctor) un tā oficiālais saīsinājums – zinātnes doktors (Ph.D.). Zinātnes doktora diplomā norāda zinātnes doktora grāda oficiālo saīsinājumu, attiecīgu zinātnes nozares grupu un promocijas darba nosaukumu."
5. Aizstāt 11. panta piektajā daļā vārdus "filoloģijas doktora grāda" ar vārdiem "zinātnes doktora grāda valodniecības un literatūrzinātnes nozarē".
6. 13. panta otrajā daļā:
izslēgt 3. punktā vārdus "prioritāros zinātņu virzienus un";
papildināt 3.1 punktu pēc vārda "Latvijas" ar vārdiem "zinātnes nozaru grupas".
7. Izteikt 18. panta pirmās daļas 1. punktu šādā redakcijā:
· "1) dot atzinumus un veikt zinātnisko ekspertīzi pēc Latvijas Zinātnes padomes pieprasījuma;".
8. Aizstāt 24. panta otrās daļas pirmajā teikumā vārdus "oficiālajā izdevumā "Latvijas Vēstnesis"" ar vārdiem "Nacionālajā zinātniskās darbības informācijas sistēmā un Nodarbinātības valsts aģentūras vakanču portālā".
9. 26. pantā:
aizstāt otrās daļas otrajā teikumā vārdus "oficiālajā izdevumā "Latvijas Vēstnesis"" ar vārdiem "Nacionālajā zinātniskās darbības informācijas sistēmā un Nodarbinātības valsts aģentūras vakanču portālā";
aizstāt trešās daļas otrajā teikumā vārdu "doktora" ar vārdiem "zinātnes doktora".
10. 26.1 pantā:
aizstāt pirmajā daļā vārdus "Zinātniskajās institūcijās akadēmiskajos amatos ievēlētās personas" ar vārdiem "Personas, kuras ieņem vēlētus akadēmiskos amatus zinātniskajās institūcijās";
papildināt otro daļu ar 7., 8. un 9. punktu šādā redakcijā:
· "7) personas dzimumu;
· 8) personas dzimšanas un miršanas datumu;
· 9) personas identifikatorus starptautiskajās zinātniskās darbības rezultātu datubāzēs.";
aizstāt piektajā daļā skaitļus un vārdus "1., 3., 4., 5. un 6. punktā" ar skaitļiem un vārdiem "1., 3., 4., 5., 6. un 9. punktā".
11. 28. pantā:
izteikt pirmās daļas 6. punktu šādā redakcijā:
· "6) zinātniskās institūcijas tālruņa numurs, elektroniskā pasta un tīmekļvietnes adrese;";
izslēgt pirmās daļas 8. punktā vārdus "un svarīgākajām zinātniskajām iekārtām";
aizstāt otrās daļas 1. punktā vārdus "akadēmiskajos amatos  ir ievēlētas" ar vārdiem "vēlētos akadēmiskos amatus ieņem";
aizstāt otrās daļas 4. punktā vārdu "zinātnieki" ar vārdiem "zinātniskie darbinieki";
izteikt trešo daļu šādā redakcijā:
· "(3) Lai zinātnisko institūciju reģistrā reģistrētu augstskolu, tai jāatbilst šādiem kritērijiem:
· 1) augstskola ir akreditēta;
· 2) augstskolā vismaz pusi no vēlētā augstskolas akadēmiskā personāla amatiem ieņem personas ar zinātnes doktora grādu, izņemot Latvijas Mākslas akadēmiju, Jāzepa Vītola Latvijas Mūzikas akadēmiju, Latvijas Kultūras akadēmiju un Latvijas Nacionālo aizsardzības akadēmiju, kurās vismaz 20 procentus no vēlētā augstskolas akadēmiskā personāla amatiem ieņem personas ar zinātnes doktora grādu;
· 3) augstskola īsteno vismaz vienu akreditētu doktora studiju programmu. Šis kritērijs nav attiecināms uz augstskolu, kas atbilst lietišķo zinātņu augstskolas tipam vai lietišķo zinātņu universitātes tipam;
· 4) augstskola izdod zinātniskus rakstus un veic zinātnisko darbību (īsteno projektus, līgumpētījumus vai patentē izgudrojumus, vai izstrādā tehnoloģijas) zinātnes nozaru grupās atbilstoši augstskolas dibinātāja noteiktajai augstskolas stratēģiskajai specializācijai;
· 5) augstskolai ir starptautiska sadarbība noteiktā zinātnes nozarē.";
aizstāt ceturtās daļas 3. punktā vārdus "akadēmiskajos amatos ir ievēlētas" ar vārdiem "vēlētos akadēmiskos amatus ieņem";
izslēgt ceturtās daļas 5. punktu;
izteikt piektās daļas 1. punktu šādā redakcijā:
· "1) biedrība vai nodibinājums atbilstoši statūtiem veic zinātnisko darbību – īsteno projektus vai līgumpētījumus vai tajā nodarbinātie zinātniskie darbinieki publicē zinātniskus rakstus vai patentē izgudrojumus, vai izstrādā tehnoloģijas;";
izteikt piektās daļas 4. punktu šādā redakcijā:
· "4) biedrībā vai nodibinājumā vēlētus akadēmiskos amatus ieņem vismaz piecas personas ar zinātnes doktora grādu."
12. Aizstāt 29. panta ceturtajā daļā skaitļus un vārdus "6., 7., 8. un 12. punktā" ar skaitļiem un vārdiem "6., 8. un 12. punktā".
13. Izslēgt 34. panta ceturto daļu.
14. 42. pantā:
izteikt otro daļu šādā redakcijā:
· "(2) Nacionālā zinātniskās darbības informācijas sistēma ietver:
· 1) zinātnisko institūciju reģistru;
· 2) zinātnisko institūciju akadēmiskajos amatos ievēlēto personu reģistru;
· 3) Latvijas Zinātnes padomes ekspertu datubāzi un Latvijas Zinātnes padomes eksperta tiesību pieteikuma iesniegšanas un Latvijas Zinātnes padomes komisiju vēlēšanu elektronisku sistēmu;
· 4) zinātniskās darbības projektu datubāzi un zinātniskās darbības projektu administrēšanas sistēmu;
· 5) zinātniskās darbības rezultātu datubāzi;
· 6) zinātnisko institūciju zinātniskās darbības pārskatus;
· 7) zinātnisko institūciju darbības starptautisko novērtējumu datubāzi;
· 8) zinātnisko iekārtu un programmatūras datubāzi.";
papildināt pantu ar 3.1 daļu šādā redakcijā:
· "(31) Zinātniskās darbības projektu administrēšanas sistēmā normatīvajos aktos vai līgumos noteiktajos gadījumos apstrādā informāciju par zinātniskās darbības projektu pieteikumiem, sniedz pārskatus par zinātniskās darbības projektu izpildi.";
papildināt pantu ar 4.1 daļu šādā redakcijā:
· "(41) Zinātnisko iekārtu un programmatūras datubāze ietver ziņas par zinātniskajām iekārtām un programmatūru, kas tiek izmantota zinātniskajai darbībai.";
izteikt piekto daļu šādā redakcijā:
· "(5) Nacionālās zinātniskās darbības informācijas sistēmas dati (izņemot šā panta otrās daļas 4. punktā minēto zinātniskās darbības projektu administrēšanas sistēmu) ir publiski pieejami tiešsaistē šīs informācijas sistēmas tīmekļvietnē, ja to pieejamība nav ierobežota atbilstoši šā likuma un citu normatīvo aktu noteikumiem.";
papildināt sesto daļu pēc vārdiem "un dzēstas" ar vārdiem "kā arī šo ziņu apjomu".
15. Pārejas noteikumos:
· izteikt pārejas noteikumu 29. punktu šādā redakcijā:
· "29. Šā likuma 28. panta trešās daļas 2. punktu nepiemēro Latvijas Mākslas akadēmijai, Jāzepa Vītola Latvijas Mūzikas akadēmijai un Latvijas Kultūras akadēmijai līdz 2022. gada 31. decembrim. Grozījums šā likuma 28. panta trešās daļas 2. punktā par Latvijas Mākslas akadēmiju, Jāzepa Vītola Latvijas Mūzikas akadēmiju un Latvijas Kultūras akadēmiju, kurās vismaz 20 procentus no vēlētā augstskolas akadēmiskā personāla amatiem ieņem personas ar zinātnes doktora grādu stājas spēkā 2023. gada 1. janvārī. Līdz 2022. gada 31. decembrim šajās augstskolās zinātnes doktora grāds ir vismaz 10 procentiem no vēlētā augstskolas akadēmiskā personāla."; 
papildināt pārejas noteikumus ar 36., 37. un 38. punktu šādā redakcijā:
"36. Šā likuma 28. panta trešās daļas 2. punktu nepiemēro Latvijas Nacionālajai aizsardzības akadēmijai līdz 2024. gada 31. decembrim. Grozījums šā likuma 28. panta trešās daļas 2. punktā par  Latvijas Nacionālo aizsardzības akadēmiju, kurā vismaz 20 procentus no vēlētā augstkolas akadēmiskā personāla amatiem ieņem personas ar zinātnes doktora grādu, stājas spēkā 2025. gada 1. janvārī. 

37. Prioritārie virzieni zinātnē, kas apstiprināti ar Ministru kabineta 2017. gada 13. decembra rīkojumu Nr. 746 "Par prioritārajiem virzieniem zinātnē 2018.–2021. gadā", ir spēkā līdz 2022. gada 31. decembrim, bet tos piemēro līdz 2018., 2019., 2020., 2021. un 2022. gadā fundamentālo un lietišķo pētījumu projektu konkursa ietvaros noslēgto projektu īstenošanas līgumu izpildei pilnā apjomā.

38. Ministru kabinets līdz 2022. gada 31. jūlijam izdara grozījumus:
1) Ministru kabineta 2017. gada 27. jūnija noteikumos Nr. 381 "Nacionālās zinātniskās darbības informācijas sistēmas noteikumi";
2) Ministru kabineta 2018. gada 23. janvāra noteikumos Nr. 49 "Noteikumi par Latvijas zinātnes nozarēm un apakšnozarēm"."
  Likums stājas spēkā nākamajā dienā pēc tā izsludināšanas.

